ŽUPANIJSKI SUD U ZADRU

Komisija za provedbu javnog natječaja

Poslovni broj: 7. Su-410/2022-24

Zadar, 22. rujna 2022.

Komisija za provedbu javnog natječaja Županijskog suda u Zadru objavljuje

VRIJEME ODRŽAVANJA TESTIRANJA

prijavljenih na javni natječaj za prijam službenika u državnu službu na neodređeno vrijeme na radno mjesto

**administrativni referent – arhivar 1( jedan) izvršitelj/ica**

objavljen u Narodnim novinama broj 103/2022 od 7. rujna 2022., na internet stranicama Ministarstva pravosuđa i uprave, Hrvatskog zavoda za zapošljavanje i Županijskog suda u Zadru.

Pisana provjera poznavanja Sudskog poslovnika i Zakona o arhivskom gradivu i arhivu održati će se

**4. listopada 2022. u 8,30 sati**

**u Županijskom sudu u Zadru, Borelli br. 9, soba 326/III.**

Testiranje će trajati 30 minuta.

Kandidati koji ispunjavaju formalne uvjete iz oglasa mogu pristupiti testiranju. Popis kandidata je objavljen na internet stranici suda http://sudovi.pravosudje.hr/zszd

Kandidati koji ostvare dovoljan broj bodova na pisanom testiranju odmah će pristupiti razgovoru (intervju) s Komisijom.

Način testiranja:

Po dolasku na testiranje od kandidata će biti zatraženo predočenje isprave radi utvrđivanja identiteta. Kandidati koji ne mogu dokazati identitet, ne mogu pristupiti testiranju. Nakon utvrđivanja njihovog identiteta kandidati će se pismeno testirati. Kandidati su dužni pridržavati se utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija bez odobrenja osobe koja provodi testiranje

- razgovarati s ostalim kandidatima niti na drugi način remetiti koncentraciju kandidata.

Ako pojedini kandidat ne poštuje pravila testiranja biti će udaljen iz prostorije, a njegov rezultat Komisija neće priznati niti bodovati.

Razgovor (intervju) s kandidatima:

Na razgovor (intervju) pozvat će se svi kandidati koji su zadovoljili na testiranju. Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi, te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na razgovoru ako je dobio najmanje 5 bodova.

Komisija za provedbu javnog natječaja